Már érezhetők a koronavírus hatásai az ingatlanpiacon
A fővárosban is sokkal kevesebb új projekt indult el.
A koronavírus hatásai már érezhetőek az ingatlanpiacon, ezt támasztja alá, hogy Budapesten idén az első negyedévben 27 új projekt indult el, ami az előző év azonos időszakához képest 37,2 százalékos visszaesés – közölte az Otthon Centrum.

Soóki-Tóth Gábort, az Otthon Centrum elemzési vezetőke szerint az új építésű lakások négyzetméterára Budapesten éves szinten 10,4 százalékkal, átlagosan 1 millió 12 ezer forintra emelkedett. A legmagasabb fajlagos átlagár az I., II., V. és az XII. kerületben jellemző, ahol 1,5 millió forint feletti árszint az irányadó négyzetméterenként.

  A másik véglet a XXIII. kerület, ahol az új lakások négyzetméteréért jellemzően 600 ezer forintot kérnek.

A 23 megyei jogú városban 2020 márciusában 8995 új lakás kivitelezése kezdődött el,

  ami az egy évvel korábbihoz képest 21 százalékkal kevesebb.

Az épülő lakások számát tekintve Győr (1724) áll a mezőny élén, ezt követi Szeged és Debrecen. A legkevesebb projekt Szekszárdon indult,

  míg Salgótarján és Dunaújváros projekt nélkül maradt.

A megyeszékhelyeken jellemző 580 ezer forintos fajlagos lakásár nagyjából a fővárosi érték fele. A megyei jogú városok közül a legdrágább projekt Debrecenben épül négyzetméterenként 1 millió 255 ezer forintért, a legolcsóbb, négyzetméterenként 217 ezer forintos projektet pedig Miskolcon hirdették meg – olvasható a közleményben.
lakásárak ingatlanpiac eladó lakás koronavírus albérlet ingatlan